CELEX: 62007TN0407
Language: lt
Date: 2007-11-08 00:00:00
Title: Byla T-407/07 2007 m. lapkričio 8 d. pareikštas ieškinys byloje CMB ir Christof prieš Europos Bendrijų Komisiją ir EAR

12.1.2008   
            
            
               LT
            
            
               Europos Sąjungos oficialusis leidinys
            
            
               C 8/22
            
         2007 m. lapkričio 8 d. pareikštas ieškinys byloje CMB ir Christof prieš Europos Bendrijų Komisiją ir EAR
   
   (Byla T-407/07)
   (2008/C 8/39)
   Proceso kalba: anglų
   Šalys
   
      Ieškovės: CMB Maschinenbau & Handels GmbH (Gratkornas, Austrija) ir J. Christof GmbH (Gracas, Austrija) atstovaujami advokatų A. Petsche, N. Niejahr ir Q. Azau ir solicitor F. Young
   
      Atsakovės: Europos Bendrijų Komisija ir Europos rekonstrukcijos agentūra
   Ieškovės reikalavimai
   
               —
            
            
               Panaikinti sprendimą,
            
         
               —
            
            
               Nurodyti EAR priimti tam tikrus dokumentus,
            
         
               —
            
            
               Priteisti iš EAR atlyginti ieškovių patirtą žalą, sumokant 26 862,17 ir 3 197 968,80 EUR už išlaidas ir prarastą pelną, ir kompensaciją nuo tos dienos, kai nuostoliai konkretizavosi,
            
         
               —
            
            
               Priteisti iš EAR sumokėti žalos palūkanas nuo sprendimo priėmimo dienos,
            
         
               —
            
            
               Priteisti iš EAR ir Komisijos savo bei ieškovių su šiuo procesu susijusias bylinėjimosi išlaidas.
            
         Ieškinio pagrindai ir pagrindiniai argumentai
   Ieškovės ginčija 2007 m. rugpjūčio 29 d. Europos rekonstrukcijos agentūros sprendimą, kuriuo patvirtinamas ieškovių pasiūlymo atmetimas ir sutarties su kitu dalyviu sudarymas, susijusį su konkurso EuropeAid/124192/D/SUP/YU (DO 2006/S 233-248823) medicininių atliekų tiekimui, perdavimui, eksploatavimui, tolesniam aptarnavimui ir jų apdorojimo mokymui ir transportavimui per Serbijos Respubliką (išskyrus Kosovą), skelbimu. Papildomai, ieškovės prašo žalos, tariamai patirtos dėl sprendimo priėmimo, kompensacijos.
   Grįsdamos savo ieškinį, ieškovės teigia, kad perkančioji organizacija pažeidė dalyviui taikomą sutarties sudarymo kriterijų, nes konkursą laimėjusio dalyvio pasiūlymas neatitiko techninių specifikacijų.
   Be to, ieškovės teigia, kad perkančioji organizacija pažeidė taikomą sutarčių sudarymo procedūrą, nes ji nepateikė motyvų ir pažeidė gero administravimo principą.